Ողջունելով ներկաներին՝ ԱրՊՀ ռեկտոր Մանուշ Մինասյանը շնորհակալություն է հայտնել ծրագրի իրականացմանն աջակցած անձանց և կազմակերպություններին՝ նշելով, որ ճամբարի կազմակերպումը ոչ միայն ուսանողների, այլև ԱրՊՀ ղեկավարության երազանքն էր, որն այս տարի հաջողվեց իրողություն դարձնել։ ՙՎստահ եմ, որ այս օրերին դուք կկարողանաք ոչ միայն հանգստանալ ուսումնառության փուլից, այլև կկարողանաք ճանաչել Արցախը հետաքրքիր էքսկուրսիաների, արշավների, դասախոսությունների ընթացքում՚,- դիմելով ուսանողությանը՝ ասել է ռեկտորը։